Cum să pierzi 90 de cărți premii GARANTATE la Kidibot!

Este in-cre-di-bil!

Azi este 11 iunie 2020 și tragem linie să anunțăm câștigătorii celor 100 de cărți oferite ca premii de către Editura Arthur (mulțumim frumos!).

După ce am calculat, am văzut că din cele 100 de cărți pe care le dădeam garantat, până la urmă vom da doar 10. Restul de 90? Restul se pierd… și e păcat!

Dar cum așa?

Păi, să vedeți aici explicațiile.

Aici e regulamentul inițial, când am anunțat concursul.

Pe scurt, regulile sunt așa:

Primele 10 echipe (adică clase) care au cel mai mare punctaj cumulat primesc fiecare câte 10 cărți pentru membrii lor care au acumulat fiecare 100 de puncte în clasament.

TOPUL CLASELOR CARE IUBESC EDITURA ARTHUR 28.05 – 10.06.2020

Topul cititorilor Editura Arthur 28 mai – 10 iunie 2020

La topurile de mai sus (unde se iau în calcul DOAR punctele din citit) se mai adaugă bonusuri. Vedeți mai jos

Punctele se puteau acumula în 4 feluri în perioada 28 mai – 10 iunie:

răspunzând la quizurile din categoria poză cu cărțile Editurii Arthur pe care le ai acasă – link

trimițând dovadă că ai cumpărat cărți de la Editura Arthur în această perioadă – link

trimițând dovadă că ai donat bani să cumpărăm cărți de la Editura Arthur, să le dăm copiilor care merită

În total am avut 82 clase participante. Drăguț până aici…

Când ne-am uitat să vedem câți copii sunt în clasele câștigătoare, am văzut că era DOAR câte unul/clasă. Bravo lor, ei au muncit și au câștigat câte o carte, conform regulamentului, pe care o vom trimite prin poșta.

Câștigătorii a 1 bucată carte Editura Arthur

Dar ne uitam la ceilalți și ne gândeam: dacă s-ar fi unit măcar 2 dintr-o singură clasă, atunci clasa lor s-ar fi propulsat în top 10 și ar fi câștigat.

Avem un singur astfel de caz fericit: Clasa a V-a A din Școala 2 Zimnicea, unde o singură Kidiboată a obținut punctaj din citit (106 puncte), dar că alți 4 copiii s-au unit și au trimis poze cu cărțile de la Editura Arthur. Astfel, au propulsat clasa lor în TOP 10. Păcat că doar un copil va primi cartea, pentru că ceilalți nu au depăsit 100 puncte

Dragi copii, părinți și profesori….

UNIREA FACE PUTEREA!!!

Cu alte cuvinte, am conștientizat (din nou) că spiritul de echipă lipsește la majoritatea claselor din România. Pur și simplu, e fiecare pentru el. Noi am comunicat acest concurs doar către copii și părinți, nu către profesori. Am vrut să vedem ce se întâmplă, dacă au inițiativă. Și am văzut.

Noi, ca români, trebuie să conștientizăm ca munca în echipă este VITALĂ pentru succesul nostru ca nație și ca indivizi.

Trebuie să conștientizăm că prin munca în echipa 1+1 = 3. Da, 3, nu 2, nu 1… 3

Când apare o oportunitate, precum acest concurs, în care se dădeau cărți garantate, ce te împiedică să îți aduci lângă tine MĂCAR UN COLEG, care să câștige și el o carte, să aducă faimă clasei și școlii tale? Câștigi și tu, câștigă și el. Viceversa e valabilă de asemenea.

Dar acest fapt ne determină să facem ceva să îmbunătățim acest aspect. Și anume, vrem să introducem pe Kidibot niște funcționalități noi care să motiveze copiii să LUCREZE ÎN ECHIPĂ, nu individual.

Și atunci, împreună cu prietenii și sponsorii noștri vom da toate premiile, nu doar 10%

Lucrați în echipă! Lucrați în echipă! Lucrați în echipă! Lucrați în echipă! Lucrați în echipă!

Pentru că 1 + 1 = 3!