1164 școli din România sunt pe Kidibot! Felicitări vouă, dragi dascăli și părinți!

Mișcarea Kidibot a ajuns la un număr frumos – 1164.

Copii din 1164 școli, împreună cu profesorii și părinții lor, au intrat până acum în lupta epică de salvare a Pământului, a României, a propriei clase și a propriilor creiere de sub influența nefastă a Crocobeților, care vor să ne cucerească prin lene și prostie.

Cât înseamnă 1164 școli?

Înseamnă aproximativ 18.9% din totalul școlilor din România. Am ajuns la acest numar pornind din primăvara 2017, de când am lansat Kidibot-ul cu ajutorul celor de la Electrica, fără să mergem personal în nicio școală fizic. Dar cum? În principal prin recomandări.

Cine merită în primul rând felicitările?

Clar, părinții și profesorii implicați. Într-o lume din ce în ce mai superficială, mai pe fugă, au găsit timpul și energia să lupte împreuna cu Kidibot. Suntem un grup din ce în ce mai mare de adulți ciudați care vrem mai multe pentru copiii noștri și care ne implicăm activ să găsim soluții. Noi NU ne mulțumim să ne plângem că ”Nu se face”. Noi, părinții și profesorii membri Kidibot, punem mâna și facem.

Părinte arătându-i calea copilului său

Cum a fost drumul până aici?

Greu, dar cu satisfacții uriașe. Am greșit de multe ori. Am avut (și încă avem bug-uri). Am avut și avem probleme și limitări cu finanțarea proiectului, costurile fiind mari. De aceea ne bazăm pe donații ca să putem ajuta copiii din orașul tău, din școala ta, din clasa ta să devină adulții pe care ni-i dorim.

Ne bazăm pe ajutorul oamenilor ca tine să-i ajutăm pe copii să-și indeplinească visurile.

Și nu ne-am dat NICIODATĂ bătuți.

Din fericire, avem prieteni care ne ajută cu ce pot, oameni sufletiști, care contribuie atât ca persoane fizice cât și prin firmele lor. Merită să le mulțumim!

Editurile (Arthur, Corint, Humanitas, NICULESCU, CartiEngleză.ro) ne ajută cu cărți superbe ca să vă motivăm copiii.

Robofun ne ajută cu kituri de Robotică de Arduino și cărți de Arduino pentru începători (sunt cei mai tari pe acest domeniu, dacă vreți să vă apucați de robotică).

Interbrand ne ajută cu stickerele superbe și cu cartonașele colectabile Kidibot

Raiffeisen Comunități ne ajută cu finanțare să vă educăm financiar copiii.

Electrica ne ajută în continuare să îi motivăm pe toți copiii să citească și să învețe.

Zooku ne ajută cu trimiterea de mailuri prin platforma lor excelentă SendMachine

Societatea Muzicală ne oferă educație cultă și relaxare pentru părinți, profesori și copii, la concertele organizate de ei de muzică clasică.

Astroclublul României este partener educațional și va ajuta pe micii doritori de astronomie să vadă ce frumoasă este această știință.

Muzeul de Geologie din România, Institutul Geologic Român și Facultatea de Geologie din cadrul Universității București vă vor virusa copiii cu dragostea pentru formarea Pământului, minarea asteroizilor, exploatarea corectă a resurselor subsolului și multe altele

Și mulți alții…

Echipa părinților și profesorilor Kidibot, determinați să reușească!

Cum poți ajuta și tu?

Donează! Orice bănuț va ajuta schimbarea destinelor copiilor

Recomandă părinților și profesorilor din jurul tău să folosească Kidibot. Pentru ei îl facem.

Implică-te. Vino cu sfaturi. Ajută-ne să construim un viitor mai bun pentru copiii acestei țări. Intră în grupul de facebook KidibotRomania.

Împreună cu tine vom face lucruri mari în țara asta. Deja le facem.

Cu cât suntem mai mulți ciudați care ne implicăm, cu atât vom schimba mai multe destine.

Este atât de simplu. Vino.

PS. Și nu am calculat și copiii Luptători din sistemul Home Schooling. Copii foarte deștepți. Luptători foarte eficace.

The post 1164 școli din România sunt pe Kidibot! Felicitări vouă, dragi dascăli și părinți! appeared first on Comunitatea Kidiboților.